Flestir þeirra sem sagt var upp hafa starfað í höfuðstöðvum bankans . Stjórnendur Íslandsbanka hafa sagt upp tuttugu manns . Samkvæmt heimildum Viðskiptablaðsins eru uppsagnirnar hluti af hagræðingaraðgerðum sem bankinn hefur staðið í undanfarið en fyrir tæpum tveimur mánuðum var einnig 20 starfsmönnum sagt upp . Var tilkynnt um þær uppsagnir á sama dag og Arion banki sagði um 100 manns upp störfum vegna hagræðingaraðgerða . Meirihluti þeirra starfsmanna sem missa nú vinnuna hjá Íslandsbanka hafa starfað í höfuðstöðvum bankans í Norðurturninum í Kópavogi . Samkvæmt heimildum Viðskiptablaðsins ná uppsagnirnar yfir mörg svið bankans . Frá síðustu áramótum hefur ársverkum í Íslandsbanka fækkað um 70 . Hjá Arion banka hefur ársverkum fækkað um 102 það sem af er árinu og hjá Landsbankanum hefur ársverkum fækkað um 16 . Á árinu 2018 voru flestar uppsagnir hjá Landsbankanum en á því ári fækkaði ársverkum í bankanum um 78 . Til samanburðar fækkað ársverkum hjá Arion banka um 50 árið 2018 og hjá Íslandsbanka fækkaði ársverkum um 27 .